Решение на Общия съд от 28 ноември 2017 г. — Steel Invest & Finance (Люксембург)/Комисия
(Дело T-254/16)1
(Държавни помощи — Стоманодобивен сектор — Помощи, отпуснати от Белгия в полза на няколко предприятия от стоманодобивния сектор — Решение, с което помощите се обявяват за несъвместими с вътрешния пазар и се разпорежда възстановяването им — Задължение за мотивиране — Понятие „държавна помощ“ — Предимство — Критерий за частния инвеститор)
Език на производството: френски
Страни
Жалбоподател: Steel Invest & Finance (Luxembourg) SA (Щрасен, Люксембург) (представител: E. van den Broucke, avocat)
Ответник: Европейска комисия (представители: първоначално É. Gippini Fournier и K. Herrmann, впоследствие É. Gippini Fournier, V. Bottka и G. Luengo)
Предмет
Искане на основание член 263 ДФЕС за частична отмяна на Решение (ЕС) 2016/2041 на Комисията от 20 януари 2016 година относно държавна помощ SA.33926 2013/C (ex 2013/NN, 2011/CP), приведена в изпълнение от Белгия в полза на Duferco (ОВ  L 314, 2016 г., стр. 22)
Диспозитив
Отхвърля жалбата.
Steel Invest & Finance (Люксембург) SA понася собствените си разноски.
Европейската комисия понася собствените си разноски.
____________
1 ОВ C 251, 11.7.2016 г.